
Parlamentul  României

Camera  Deputaţilor
Comisia pentru sănătate şi familie
            Nr. 28 / 132/ 9  iunie  2011                                   
BIROULUI PERMANENT 

AL

CAMEREI DEPUTAŢILOR,
   Vă înaintăm raportul de înlocuire asupra proiectului de Lege privind aprobarea Ordonanţei Guvernului nr.1/2011 pentru modificarea şi completarea Legii nr.458/2002 privind calitatea apei potabile (PLx 147/2011). 
În şedinţa din 30 mai 2011 Plenul Camerei Deputaţilor a hotărât retrimiterea proiectului de lege la comisie pentru întocmirea unui nou raport care înlocuieşte raportul nr.28/86/ 20 aprilie 2011.
La întocmirea raportului comisia a avut în vedere avizul Consiliului Legislativ nr. 38/13.01.2011, avizul Comisiei juridice, de disciplină şi imunităţi Plx 147/2011 din 12 aprilie 2011 , avizul Comisiei pentru industrii şi servicii nr.23/81/2011 din  11.04.2011,avizul Comisiei pentru administraţie publică, amenajarea teritoriului şi echilibru ecologic nr.26/123/20.04.2011 , precum şi punctele de vedere ale Ministerului Sănătăţii nr.25612/18.04.2011 şi nr.34736/6.06.2011.
În raport de obiectul şi conţinutul său, proiectul de lege face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,
RODICA NASSAR

Parlamentul  României

Camera  Deputaţilor
Comisia pentru sănătate şi familie
                                                                                          Nr. 28/132/ 9  iunie  2011
RAPORT  DE ÎNLOCUIRE
asupra proiectului de Lege privind aprobarea Ordonanţei Guvernului nr.1/2011 pentru modificarea şi completarea Legii nr.458/2002 privind calitatea apei potabile (PLx 147/2011)

             1. Cu adresa nr. Plx 147 din 28 martie 2011 Comisia pentru sănătate şi familie a fost sesizată cu dezbaterea proiectului de Lege privind aprobarea Ordonanţei Guvernului nr.1/2011 pentru modificarea şi completarea Legii nr.458/2002 privind calitatea apei potabile (PLx 147/2011).
În şedinţa din 30 mai 2011 Plenul Camerei Deputaţilor a hotărât retrimiterea proiectului de lege la comisie pentru întocmirea unui nou raport care înlocuieşte raportul nr.28/86/ 20 aprilie 2011.

La întocmirea raportului comisia a avut în vedere avizul Consiliului Legislativ nr. 38/13.01.2011, avizul Comisiei juridice, de disciplină şi imunităţi Plx 147/2011 din 12 aprilie 2011 , avizul Comisiei pentru industrii şi servicii nr.23/81/2011 din  11.04.2011, avizul Comisiei pentru administraţie publică, amenajarea teritoriului şi echilibru ecologic nr.26/123/20.04.2011, precum şi punctele de vedere ale Ministerului Sănătăţii nr.25612/18.04.2011 şi nr.34736/6.06.2011.
2. În raport de obiectul şi conţinutul său, proiectul de lege  face parte din categoria legilor ordinare în conformitate cu prevederile articolului 73 din Constituţia României, republicată. Prin proiectul de lege  menţionat se modifică şi se completează Legea nr.458/2002 privind calitatea apei potabile, în sensul transpunerii complete şi a aplicării corecte a prevederilor Directivei nr.98/83/CE a Consiliului din 3 noiembrie 1998 privind calitatea apei destinate consumului uman. Printre modificările introduse enumerăm corectarea formulei de stabilire a cantităţii de nitriţi la ieşirea din staţia de epurare şi modificarea parametrului clor rezidual liber prin care este stabilită valoarea minimă obligatorie la capăt de reţea.
3. Comisia pentru sănătate şi familie a dezbătut proiectul de lege în şedinţa din 7 iunie 2011. La şedinţa comisiei au participat 16 deputaţi din cei 17 membri ai comisiei. Raportul comisiei a fost adoptat cu majoritate de voturi ( o abţinere) . Din partea Ministerului Sănătăţii a participat domnul secretar de stat Cristian Anton Irimie.


4. În urma dezbaterilor, Comisia pentru sănătate şi familie propune plenului Camerei Deputaţilor adoptarea  proiectului de Lege privind aprobarea Ordonanţei Guvernului nr.1/2011 pentru modificarea şi completarea Legii nr.458/2002 privind calitatea apei potabile (PLx 147/2011), cu amendamentele din anexă.
I. Amendamente admise

	Nr. crt.


	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse


	0.
	1.
	2.
	3.
	4.

	1.
	
	Titlul legii
Lege privind aprobarea Ordonanţei Guvernului nr.1/2011 pentru modificarea şi completarea Legii nr.458/2002 privind calitatea apei potabile

	Nemodificat 
	

	2.
	
	Articol unic

Se aprobă Ordonanţa Guvernului nr.1 din 19 ianuarie 2011 pentru modificarea şi completarea Legii nr.458/2002 privind calitatea apei potabile, adoptată în temeiul art.1 pct.II.3 din Legea nr.274/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.69 din 26 ianuarie 2011


	Art.I
Se aprobă Ordonanţa Guvernului nr.1 din 19 ianuarie 2011 pentru modificarea şi completarea Legii nr.458/2002 privind calitatea apei potabile, adoptată în temeiul art.1 pct.II.3 din Legea nr.274/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.69 din 26 ianuarie 2011, cu următoarele modificări şi completări :


	

	3.
	Titlul ordonanţei
Ordonanţă pentru modificarea şi completarea Legii nr.458/2002 privind calitatea apei potabile

	
	Nemodificat
	

	4.
	Articol unic
Legea nr. 458/2002 privind calitatea apei potabile, publicată în Monitorul Oficial al României, Partea I, nr. 552 din 29 iulie 2002, cu modificările şi completările ulterioare, se modifică şi se completează după cum urmează:


	 
	Nemodificat

	

	5.
	1.La anexa nr. 1 tabelul 2, nota 6) se modifică şi va avea următorul cuprins:

"6) Se vor respecta următoarele condiţii:

a) [nitrat]/50 + [nitrit]/3 <= 1,

formulă în care concentraţiile de nitraţi şi nitriţi sunt exprimate în mg/l;
b) valoarea de 0,1 mg/l pentru nitriţi la ieşirea apei din staţia de tratare."

	
	Nemodificat
	

	6.
	2. La anexa nr. 1 tabelul 2, parametrul "Fluor" se modifică şi se înlocuieşte cu parametrul "Fluoruri".

	
	Nemodificat
	

	7.
	Parametru   Valoare CMA    Unitate de masura
Clor rezidual 

liber *12),  *13)           0,50                            mg/
/( Legea nr.311/2004)
	
	1. La articolul unic după punctul 2 se introduc  două noi puncte, punctele 21 şi 22  , cu următorul cuprins:
21. La anexa nr.1  tabelul 3 ,  parametrul „Clor rezidual liber” , valoarea CMA se modifică şi va avea următorul cuprins: 
Valoare CMA

≥  0,1   -   ≤ 0,5
22. La anexa nr.1 tabelul 3  nota 6) se modifică şi va avea următorul cuprins:

6) Pentru apa potabilă îmbuteliată în  sticle sau alte recipiente, valoarea minimă poate fi redusă până la 4,5 unităţi de pH. Pentru apa îmbuteliată care conţine în mod natural sau este îmbogăţită cu dioxid de carbon, valoarea pH-ului poate fi mai mică.”
	Prin introducerea unei note pentru parametrul clor rezidual liber, care este un parametru suplimentar în legislaţia românească, s-a stabilit un prag minim al acestui parametru pe toată lungimea reţelelor de distribuţie, astfel încât dezinfectantul să asigure o protecţie efectivă împotriva contaminării bacteriene a apei până la robinetul consumatorilor.

Termenul de apă plată a creat numeroase confuzii în decursul timpului, astfel încât, în ultimii ani s-a renunţat complet la folosirea lui atât în actele normative care reglementează domeniul apelor minerale, cât şi în cele care reglementează apa potabilă îmbuteliată.


	8.
	3. La anexa nr. 1 tabelul 3, la parametrul "Clor rezidual liber", după nota 12) se introduce o nouă notă, nota 13), cu următorul cuprins:

"13) valoarea 0,5 mg/l se aplică la ieşirea apei din staţia de tratare; la capăt de reţea valoarea minimă a clorului rezidual liber va fi 0,1 mg/l."


	
	2. La articolul unic punctul 3, la anexa nr.1 tabelul 3, la parametrul „Clor rezidual liber” nota 13) se modifică şi va avea următorul cuprins:
"13) intervalul valoric al CMA trebuie respectat în reţeaua de distribuţie (branşament, capăt de reţea)”
	

	9.
	4. La anexa nr. 2 punctul 2, subpunctul 2.2 se modifică şi va avea următorul cuprins:

"2.2. Pentru monitorizarea de audit este obligatoriu să fie monitorizaţi toţi parametrii prevăzuţi la art. 5, cu excepţia cazurilor în care autoritatea de sănătate publică judeţeană, respectiv a municipiului Bucureşti au stabilit pe baze documentate că, pentru o perioadă determinată de către ele, un anumit parametru dintr-un anumit sistem de aprovizionare cu apă potabilă nu ar putea fi prezent în asemenea concentraţii încât să conducă la modificarea valorii lui stabilite. Prezentul punct nu se aplică parametrilor de radioactivitate."

	
	Nemodificat
	

	10.
	5. La anexa nr. 2 tabelul 1A nota 4), litera b) se modifică şi va avea următorul cuprins:

"b) nu există probabilitatea ca vreun factor să provoace deteriorarea calităţii apei."


	
	Nemodificat
	

	11.
	6. La anexa nr. 3 punctul 2, subpunctul 2.1 se modifică şi va avea următorul cuprins:

"2.1. Metoda de analiză folosită în cazul următorilor parametri trebuie să fie capabilă să măsoare cel puţin o concentraţie egală cu valoarea parametrului (CMA) cu exactitatea, precizia şi limita de detecţie specificate. Indiferent de sensibilitatea metodei de analiză utilizată, rezultatul trebuie exprimat folosind cel puţin acelaşi număr de zecimale ca şi în cazul parametrului valoric prevăzut în tabelele 2 şi 3 din anexa nr. 1."


	
	Nemodificat
	

	12.
	7. La anexa nr. 3 punctul 2 subpunctul 2.1, parametrii "Fluor" şi "Tetracloretan" din tabel se modifică şi se înlocuiesc cu parametrii "Fluoruri" şi "Tetracloretenă", iar nota 4) se mută de la parametrul "Cupru" la parametrul "Cianuri totale".


	
	Nemodificat
	

	13.
	8. La anexa nr. 3 punctul 2 subpunctul 2.1, după parametrul "Fluoruri" se introduce un nou parametru, parametrul "Fier", cu următoarele procente ale caracteristicilor de performanţă specificate:
"Fier    10     10     10"


	
	Nemodificat
	

	14.
	9.La anexa nr. 3 punctul 3, partea introductivă şi nota se modifică şi vor avea următorul cuprins:

"3. Parametrii pentru care nu se specifică nicio metodă de analiză:
....................................
__________________
*) Pentru monitorizarea turbidităţii în apa de suprafaţă tratată, metoda de analiză trebuie să măsoare cel puţin concentraţii egale cu valoarea parametrilor (CMA), cu o acurateţe, o precizie şi o limită de detecţie de 25%."

	
	Nemodificat
	

	15.
	
	
	Art.II. – Legea nr.458/2002 privind calitatea apei potabile, publicată în Monitorul Oficial al României , Partea I, nr.552 din 29 iulie 2002 , cu modificările şi completările ulterioare, precum şi cu cele aduse prin prezenta lege , se va republica în Monitorul Oficial al României , Partea I, dându-se textelor o nouă numerotare.
	


În urma dezbaterilor, nu au fost înregistrate amendamente respinse.
PREŞEDINTE,

RODICA NASSAR
Întocmit,

Florin Danciu – consilier parlamentar

Cristina Bologan – consultant parlamentar

